CELEX: 62016CA0430
Language: bg
Date: 2018-09-06 00:00:00
Title: Дело C-430/16 P: Решение на Съда (втори състав) от 6 септември 2018 г. — Bank Mellat/Съвет на Европейския съюз, Европейска комисия, Обединено кралство Великобритания и Северна Ирландия (Обжалване — Обща външна политика и политика на сигурност (ОВППС) — Борба срещу ядреното разпространение — Ограничителните мерки, взети срещу Ислямска република Иран — Секторни мерки — Ограничения на прехвърлянията на финансови средства с участие на ирански финансови институции — Засилване на ограниченията — Спорен режим, установен с разпоредбите на Решение 2012/635/ОВППС и на Регламент (ЕС) № 1263/2012 — Прилагане на Съвместния всеобхватен план за действие по иранския ядрен въпрос — Вдигане на всички ограничителни мерки на Европейския съюз, свързани с този въпрос — Отмяна на спорния режим в хода на производството пред Общия съд на Европейския съюз — Отражение върху правния интерес в производството пред Общия съд — Отпадане на правния интерес)

5.11.2018   
            
            
               BG
            
            
               Официален вестник на Европейския съюз
            
            
               C 399/3
            
         
      Решение на Съда (втори състав) от 6 септември 2018 г. — Bank Mellat/Съвет на Европейския съюз, Европейска комисия, Обединено кралство Великобритания и Северна Ирландия
      (Дело C-430/16 P) (1)
      
      ((Обжалване - Обща външна политика и политика на сигурност (ОВППС) - Борба срещу ядреното разпространение - Ограничителните мерки, взети срещу Ислямска република Иран - Секторни мерки - Ограничения на прехвърлянията на финансови средства с участие на ирански финансови институции - Засилване на ограниченията - Спорен режим, установен с разпоредбите на Решение 2012/635/ОВППС и на Регламент (ЕС) № 1263/2012 - Прилагане на Съвместния всеобхватен план за действие по иранския ядрен въпрос - Вдигане на всички ограничителни мерки на Европейския съюз, свързани с този въпрос - Отмяна на спорния режим в хода на производството пред Общия съд на Европейския съюз - Отражение върху правния интерес в производството пред Общия съд - Отпадане на правния интерес))
      (2018/C 399/03)
      Език на производството: английски
      
         Страни
      
      
         Жалбоподател: Bank Mellat (представители: M. Brindle, T. Otty, QC, MacLeod и R. Blakeley, barristers, S. Zaiwalla, Z. Burbeza, A. Meskarian и P. Reddy, solicitors)
      
         Други страни в производството: Съвет на Европейския съюз (представители: M. Bishop и I. Rodios), Европейска комисия (представители: D. Gauci, J. Norris-Usher и M. Konstantinidis), Обединено кралство Великобритания и Северна Ирландия (представители: S. Brandon, подпомаган от M. Gray, barrister)
      
         Диспозитив
      
      
                  1)
               
               
                  Отменя решение на Общия съд на Европейския съюз от 2 юни 2016 г., Bank Mellat/Съвет (T-160/13, EU:T:2016:331).
               
            
                  2)
               
               
                  Няма основание за постановяване на решение по същество по жалбата, подадена от Bank Mellat, с номер T-160/13, с която се иска отмяна на член 1, точка 15 от Регламент (ЕС) № 1263/2102 на Съвета от 21 декември 2012 година за изменение на Регламент (ЕС) № 267/2012 относно ограничителни мерки срещу Иран, или на посочената разпоредба, доколкото в нея не е предвидено изключение, което да се прилага за случая на Bank Mellat, нито по искането Общият съд на Европейския съюз да постанови, че член 1, точка 6 от Решение 2012/635/ОВППС на Съвета от 15 октомври 2012 година за изменение на Решение 2010/413/ОВППС относно ограничителни мерки срещу Иран не се прилага спрямо нея.
               
            
                  3)
               
               
                  Bank Mellat и Съветът на Европейския съюз понасят собствените си разноски, свързани както с производството по жалбата, така и с производството пред първата инстанция.
               
            
                  4)
               
               
                  Обединено кралство Великобритания и Северна Ирландия и Комисията следва да понесат направените от тях съдебни разноски.
               
            
         (1)  ОВ C 371, 10.10.2016 г.